
DJEČJI VRTIĆ RADOST LUDBREG
KLASA: 601-02/23-01/4
URBROJ:2186-16-2-01-23-1
Ludbreg, 24.04.2022.

Sukladno Zakonu o predškolskom odgoju i obrazovanju (10/97, 107/07, 94/13, 57/2022,101/23), ravnateljica vrtića donosi:

PROTOKOL  UPISA DJECE U DJEČJI VRTIĆ RADOST LUDBREG za pedagošku godinu 2024. /2025.
· Roditelji upisuju dijete na listu čekanja do popunjenja slobodnih mjesta na listi, a prednost se određuje sukladno članku 20.stavku 3, Zakonu o predškolskom odgoju (10/97, 107/07, 94/13, 57/2022),101/23).
· Nakon popunjenja slobodnih mjesta roditelje se upućuje na mogućnost upisa u druge vrtiće na području grada ili na Listu čekanja za slijedeću pedagošku godinu.
· Broj mjesta na Listi čekanja određuje ravnatelj, ovisno o broju djece koja se ispišu iz vrtića i slobodnim prostornim kapacitetima 
· Roditelji čija djeca trenutno polaze vrtić, a tijekom njihovog boravka dobiju drugo dijete imaju prednost pri upisu kako ne bi razdvajali djecu u drugi vrtić. 
· Objavom upisa na web stranici vrtića i oglasnoj ploči vrtića, roditelji su dužni dostaviti osnovnu upisnu dokumentaciju (Zahtjev za upis i dio identifikacijskih dokumenata) koja se navodi u objavi ili odustati od upisa, a dostupna je na web stranici vrtića ili se podiže u vrtiću.
· Predajom osnovne upisne dokumentacije do 15.06.dijete se smatra upisano u novu pedagošku godinu koja započinje 01.rujna.
· Nakon predane dokumentacije ravnatelj predlaže Upravnom vijeću popis djece za nastupajuću pedagošku godinu, Upravno vijeće razmatra popis, te  donosi Rješenje o upisu u nastupajuću pedagošku godinu.
· Rješenje o upisu i raspored djece po skupinama objavljuje se na Oglasnoj ploči vrtića, obavijest da je Rješenje i raspored na oglasnoj ploči, objavljuje se na web stranici vrtića.
· Roditelji/skrbnici imaju mogućnost  doći u vrtić provjeriti podatke i uputiti pisanu žalbu u roku 8 dana od dana objave na oglasnoj ploči vrtića.
· Roditelji imaju obvezu tijedan dana prije dolaska djeteta u vrtić predati ostatak upisne dokumentacije (Potvrdu o sistematskom pregledu, kopiju cijepne knjižice, medicinsku dokumentaciju ako je posjeduju, te ostale dokumente u slučaju prava na olakšice, te ispuniti privole vezane uz Zakon o zaštiti osobnih podataka), te obaviti individualne inicijalne razgovore sa stručnim timom.
· Roditelji imaju obvezu boraviti u skupini s djetetom tijekom adaptacije najmanje dva dana, a ostale dane prema zajedničkoj procjeni roditelja i odgojitelja, uz postepeno odvajanje.

Ravnateljica: Zvjezdana Jadanić


